**VšĮ PLUNGĖS RAJONO SAVIVALDYBĖS LIGONINĖ**

Viešoji įstaiga, J. Tumo-Vaižganto g. 89, LT-90160 Plungė, tel. (8 448) 73260, faks. (8 448) 73273, el. p. sekretore@plungesligonine.lt

kodas 191135578, ne PVM mokėtoja

**VAISTŲ MAŽOS VERTĖS SKELBIAMO**

**PIRKIMO SĄLYGOS**

**2017-02-27 Nr. F1-17/60**

TURINYS

|  |  |
| --- | --- |
| 1.  | BENDROSIOS NUOSTATOS |
| 2. | PIRKIMO OBJEKTAS |
| 3.  | TEIKĖJŲ KVALIFIKACIJOS REIKALAVIMAI |
| 4. | ŪKIO SUBJEKTŲ GRUPĖS DALYVAVIMAS PIRKIMO PROCEDŪROSE |
| 5. | PASIŪLYMŲ RENGIMAS, PATEIKIMAS, KEITIMAS |
| 6. | PASIŪLYMŲ GALIOJIMO UŽTIKRINIMAS |
| 7. | APKLAUSOS SĄLYGŲ PAAIŠKINIMAS IR PATIKSLINIMAS |
| 8. | SUSIPAŽINIMAS SU GAUTAIS PASIŪLYMAIS |
| 9. | PASIŪLYMŲ NAGRINĖJIMAS IR PASIŪLYMŲ ATMETIMO PRIEŽASTYS |
| 10. | PASIŪLYMŲ VERTINIMAS |
| 11. | SPRENDIMAS DĖL PIRKIMO SUTARTIES SUDARYMO |
| 12. | PRETENZIJŲ IR SKUNDŲ NAGRINĖJIMO TVARKA |
| 13. | PIRKIMO SUTARTIES SĄLYGOS |
|  |  |
|  | PRIEDAI: |

1. Pasiūlymo forma

**1. BENDROSIOS NUOSTATOS**

* 1. **VšĮ Plungės rajono savivaldybės ligoninė** (toliau – **perkančioji organizacija**) organizuoja **Sol. Diazepami vaisto** (toliau- **prekės**) pirkimą, kurio kodas pagal **BVPŽ 33600000-6.**
	2. Pirkimas vykdomas vadovaujantis Lietuvos Respublikos viešųjų pirkimų įstatymu, kitais viešuosius pirkimus reglamentuojančiais teisės aktais bei konkurso sąlygomis.
	3. Vartojamos pagrindinės sąvokos apibrėžtos Viešųjų pirkimų įstatyme ir Taisyklėse.
	4. Pirkimas atliekamas laikantis lygiateisiškumo, nediskriminavimo, skaidrumo, abipusio pripažinimo, proporcingumo principų ir konfidencialumo bei nešališkumo reikalavimų. Priimant sprendimus dėl konkurso (pirkimo) sąlygų, vadovaujamasi racionalumo principu.
	5. **Perkančioji organizacija nėra pridėtinės vertės mokesčio (toliau – PVM) mokėtoja.**
	6. Perkančiosios organizacijos kontaktinis asmuo dėl pirkimo yra specialistė viešiesiems pirkimams Rasa Skurvydienė, J. Tumo-Vaižganto g. 89, Plungė, el. p. pirkimailigonine@gmail.com.
	7. Susirašinėjimas vykdomas, bei pasiūlymai pateikiami **tik elektroninėmis priemonėmis naudojant CVP IS.**

**2. PIRKIMO OBJEKTAS**

2.1. Pirkimo objektas yra **ne temperatūrinio režimo vaistas Sol. Diazepami.**

2.2. **Orientacinis prekių poreikis metams 8500 ampulių.**

2.3. Nurodytas prekių kiekis yra orientacinis. Perkančioji organizacija neįsipareigoja nupirkti viso nurodyto prekių kiekio. Jis gali kisti priklausomai nuo įstaigos poreikių (± iki 20 %). Prekės bus perkamos pagal įstaigos poreikius, kiekvieną kartą užsakant reikiamą prekių kiekį ir asortimentą.

2.4. Šis pirkimas į dalis neskaidomas, nes yra tik vienas pirkimo objektas.

2.5. Prekes Tiekėjas pristato per 2 darbo dienas nuo prekių užsakymo savo lėšomis į Vš Į Plungės rajono ligoninę numatytu laiku ir adresu (J. Tumo-Vaižganto g. 91, Plungė).

**3. TEIKĖJŲ KVALIFIKACIJOS REIKALAVIMAI**

3.1. Perkančioji organizacija nenustato kvalifikacinių reikalavimų Teikėjams.

**4. ŪKIO SUBJEKTŲ GRUPĖS DALYVAVIMAS PIRKIMO PROCEDŪROSE**

4.1. Jei pirkimo procedūrose dalyvauja ūkio subjektų grupė, ji pateikia jungtinės veiklos sutartį arba tinkamai patvirtintą jos kopiją.Jungtinės veiklos sutartyje turi būti nurodyti kiekvienos šios sutarties šalies įsipareigojimai vykdant numatomą su perkančiąja organizacija sudaryti pirkimo sutartį, šių įsipareigojimų vertės dalis procentais, įeinanti į bendrą pirkimo sutarties vertę. Jungtinės veiklos sutartis turi numatyti solidarią visų šios sutarties šalių atsakomybę už prievolių perkančiajai organizacijai nevykdymą. Taip pat jungtinės veiklos sutartyje turi būti numatyta, kuris asmuo atstovauja ūkio subjektų grupei (su kuo perkančioji organizacija turėtų bendrauti pasiūlymo vertinimo bei pirkimo sutarties vykdymo metu kylančiais klausimais ir teikti su pasiūlymo įvertinimu bei su pirkimo sutarties vykdymu susijusią informaciją). Jungtinės veiklos sutarties nuostatos negali būti keičiamos be perkančiosios organizacijos sutikimo.

4.2. Perkančioji organizacija nereikalauja, kad ūkio subjektų grupės pateiktą pasiūlymą pripažinus geriausiu ir perkančiajai organizacijai pasiūlius sudaryti pirkimo sutartį, ši ūkio subjektų grupė įgautų tam tikrą teisinę formą.

**5.** **PASIŪLYMŲ RENGIMAS, PATEIKIMAS, KEITIMAS**

5.1. **Pasiūlymas turi būti pateikiamas iki 2017 m. kovo 09 d. 09:00 val.**

5.2. Pateikdamas pasiūlymą, teikėjas sutinka su šiomis apklausos sąlygomis ir patvirtina, kad jo pasiūlyme pateikta informacija yra teisinga ir apima viską, ko reikia tinkamam pirkimo sutarties įvykdymui.

5.3. **Pasiūlymas turi būti pateikiamas tik elektroninėmis priemonėmis, naudojant CVP IS**, pasiekiamoje adresu <https://pirkimai.eviesiejipirkimai.lt>. Pasiūlymai, pateikti popierinėje formoje arba ne perkančiosios organizacijos nurodytomis elektroninėmis priemonėmis, bus atmesti kaip neatitinkantys pirkimo dokumentų reikalavimų.

5.4. Teikėjo pasiūlymas bei kita korespondencija pateikiama *lietuvių* kalba. Jei atitinkami dokumentai yra išduoti kita kalba, turi būti pateiktas tinkamai patvirtintas vertimas į *lietuvių* kalbą.

5.5. Pasiūlymą sudaro dokumentų elektroninėje formoje visuma:

5.5.1. užpildyta ir pasirašyta pasiūlymo forma, parengta pagal šių apklausos sąlygų 1 priedą;

5.5.2. jungtinės veiklos sutartis arba tinkamai patvirtinta jos kopija, jei pasiūlymą pateikia jungtinės veiklos sutarties pagrindu veikianti ūkio subjektų grupė.

5.5.3. kita apklausos sąlygose prašoma informacija ir (ar) dokumentai.

5.6. Teikėjas **gali pateikti tik vieną pasiūlymą** – individualiai arba kaip ūkio subjektų grupės narys. Jei teikėjas pateikia daugiau kaip vieną pasiūlymą arba ūkio subjektų grupės narys dalyvauja teikiant kelis pasiūlymus, visi tokie pasiūlymai bus atmesti.

5.7. Teikėjas, pateikdamas pasiūlymą, **turi siūlyti visą nurodytą prekių ir paslaugų kiekį**.

* 1. Tiekėjo teikiamas pasiūlymas gali būti užšifruojamas. Tiekėjas, nusprendęs pateikti užšifruotą pasiūlymą, turi:

5.8.1. iki pasiūlymų pateikimo termino pabaigos naudodamasis CVP IS priemonėmis pateikti užšifruotą pasiūlymą (užšifruojamas visas pasiūlymas arba pasiūlymo dokumentas, kuriame nurodyta pasiūlymo kaina). Instrukcija, kaip tiekėjui užšifruoti pasiūlymą galima rasti interneto svetainėje.

5.8.2. iki vokų atplėšimo procedūros (posėdžio) pradžios perkančioji organizacija vokų atplėšimo procedūrą (posėdį) turi numatyti ne anksčiau nei po 45 min. pasibaigus pasiūlymo pateikimo terminui/ CVP IS susirašinėjimo priemonėmis pateikti slaptažodį, su kuriuo perkančioji organizacija galės iššifruoti pateiktą pasiūlymą. Iškilus CVP IS techninėms problemoms, kai tiekėjas neturi galimybės pateikti slaptažodžio per CVP IS susirašinėjimo priemonę, tiekėjas turi teisę slaptažodį pateikti kitomis priemonėmis pasirinktinai: perkančiosios organizacijos oficialiu elektroniniu paštu, faksu arba raštu. Tokiu atveju tiekėjas turėtų būti aktyvus ir įsitikinti, kad pateiktas slaptažodis laiku pasiekė adresatą (pavyzdžiui, susisiekęs su perkančiąja organizacija oficialiu jos telefonu ir (arba) kitais būdais).

5.9. Tiekėjui užšifravus visą pasiūlymą ir iki vokų atplėšimo procedūros (posėdžio) pradžios nepateikus (dėl jo paties kaltės) slaptažodžio arba pateikus neteisingą slaptažodį, kuriuo naudodamasi perkančioji organizacija negalėjo iššifruoti pasiūlymo, pasiūlymas laikomas nepateiktu ir nėra vertinamas. Jeigu nurodytu atveju tiekėjas užšifravo tik pasiūlymo dokumentą, kuriame nurodyta pasiūlymo kaina, o kitus pasiūlymo dokumentus pateikė neužšifruotus – perkančioji organizacija tiekėjo pasiūlymą atmeta kaip neatitinkantį pirkimo dokumentuose nustatytų reikalavimų (tiekėjas nepateikė pasiūlymo kainos).

5.10. Teikėjams **nėra leidžiama pateikti alternatyvių pasiūlymų**. Teikėjui pateikus alternatyvų pasiūlymą, jo pasiūlymas ir alternatyvus pasiūlymas (alternatyvūs pasiūlymai) bus atmesti.

5.11. Teikėjai pasiūlyme turi nurodyti, kokia pasiūlyme pateikta informacija yra konfidenciali. Perkančioji organizacija, viešojo pirkimo komisija (toliau – Komisija), jos nariai ar ekspertai ir kiti asmenys negali atskleisti teikėjo pateiktos informacijos, kurią teikėjas nurodė kaip konfidencialią. Informacija, kurią viešai skelbti įpareigoja Lietuvos Respublikos įstatymai, negali būti teikėjo nurodoma kaip konfidenciali. Teikėjų reikalavimu perkančioji organizacija turi juos supažindinti su kitų dalyvių pasiūlymais, išskyrus tą informaciją, kurią dalyviai nurodė kaip konfidencialią.

5.12. Pasiūlymuose į kainą turi būti įskaityti visi mokesčiai ir visos teikėjo išlaidos. Kainos pasiūlyme nurodomos suapvalintos, paliekant du skaitmenis po kablelio. *Teikėjas fizinis asmuo į pasiūlymo kainą turi įskaičiuoti ir visus Perkančiosios organizacijos už Teikėją fizinį asmenį sumokamus mokesčius.*

5.13. CVP IS priemonėmis pateiktą pasiūlymą tiekėjas iki nustatyto pasiūlymų pateikimo termino pabaigos gali atsiimti bei pakeisti. Norėdamas atsiimti ar pakeisti pasiūlymą, tiekėjas CVP IS pasiūlymo lange spaudžia ,,Atsiimti pasiūlymą“. Norėdamas vėl pateikti atsiimtą ir pakeistą pasiūlymą, tiekėjas turi jį pateikti iš naujo.

5.14. **Pasiūlymas turi galioti na mažiau kaip 60 dienų.**

**6. PASIŪLYMŲ GALIOJIMO UŽTIKRINIMAS**

6.1. Perkančioji organizacija nereikalauja pasiūlymo galiojimo užtikrinimo.

**7.** **APKLAUSOS SĄLYGŲ PAAIŠKINIMAS IR PATIKSLINIMAS**

7.1. Apklausos sąlygos gali būti paaiškinamos, patikslinamos teikėjų iniciatyva, jiems raštu kreipiantis į perkančiąją organizaciją. Prašymai paaiškinti apklausos sąlygas gali būti pateikiami perkančiajai organizacijai ne vėliau kaip likus 3 darbo dienoms iki pasiūlymų pateikimo termino pabaigos. Teikėjai turėtų būti aktyvūs ir pateikti klausimus ar paprašyti paaiškinti apklausos sąlygas iš karto jas išanalizavę, atsižvelgdami į tai, kad, pasibaigus pasiūlymų pateikimo terminui, pasiūlymo turinio keisti nebus galima. Į laiku gautą tiekėjo prašymą paaiškinti apklausos sąlygas perkančioji organizacija atsako ne vėliau kaip per 2 darbo dienas nuo jo gavimo dienos. Perkančioji organizacija, atsakydama tiekėjui, kartu siunčia paaiškinimus ir visiems kitiems tiekėjams, kuriems yra pateikusi pirkimo dokumentus, bet nenurodo, kuris tiekėjas pateikė prašymą paaiškinti apklausos sąlygas.

7.2. Nesibaigus pasiūlymų pateikimo terminui, perkančioji organizacija turi teisę savo iniciatyva paaiškinti, patikslinti apklausos sąlygas.

7.3. Perkančioji organizacija nerengs susitikimų su teikėjais dėl pirkimo dokumentų paaiškinimų.

**8. SUSIPAŽINIMAS SU GAUTAIS PASIŪLYMAIS**

8.1. Susipažinimo su gautais pasiūlymai procedūra įvyks Perkančiojoje organizacijoje VšĮ Plungės rajono savivaldybės ligoninėje, J. Tumo-Vaižganto g. 89, Plungė*,* **2017 m. kovo 09 d. 09:45 val.**

8.2. Susipažinimo su gautais pasiūlymais procedūroje teikėjai nedalyvauja.

**9. PASIŪLYMŲ NAGRINĖJIMAS IR PASIŪLYMŲ ATMETIMO PRIEŽASTYS**

## 9.1. Iškilus klausimams dėl pasiūlymų turinio ir perkančiajai organizacijai raštu paprašius, teikėjai privalo per nurodytą terminą pateikti raštu papildomus paaiškinimus nekeisdami pasiūlymo esmės.

9.2. Jeigu pateiktame pasiūlyme Perkančioji organizacija randa pasiūlyme nurodytos kainos apskaičiavimo klaidų, ji privalo raštu paprašyti teikėjų per jos nurodytą terminą ištaisyti pasiūlyme pastebėtas aritmetines klaidas, nekeičiant susipažinimo su gautais pasiūlymais procedūros metu paskelbtos kainos. Taisydamas pasiūlyme nurodytas aritmetines klaidas, teikėjas neturi teisės atsisakyti kainos sudedamųjų dalių arba papildyti kainą naujomis dalimis.

9.3. Tiekėjo duomenų patikslinimai, pasiūlymo turinio paaiškinimai, pasiūlyme nurodytų aritmetinių klaidų pataisymai, neįprastai mažos kainos pagrindimo dokumentai yra pateikiami tik CVP IS susirašinėjimo priemonėmis.

9.4. Pasiūlymas atmetamas, jeigu:

9.4.1. pasiūlymas neatitiko apklausos sąlygose nustatytų reikalavimų (teikėjo pateiktas pasiūlymas neatitiko perkančiosios organizacijos pateiktos formos ir pan.);

9.4.2. teikėjas per perkančiosios organizacijos nurodytą terminą neištaisė aritmetinių klaidų ir (ar) nepaaiškino pasiūlymo;

9.4.3. visų teikėjų, kurių pasiūlymai neatmesti dėl kitų priežasčių, buvo pasiūlytos per didelės, perkančiajai organizacijai nepriimtinos kainos.

**10. PASIŪLYMŲ VERTINIMAS**

10.1. Pasiūlymuose nurodytos kainos bus vertinamos eurais.

10.2. Perkančiosios organizacijos neatmesti pasiūlymai **vertinami pagal mažiausios kainos kriterijų.**

**11. SPRENDIMAS DĖL PIRKIMO SUTARTIES SUDARYMO**

11.1. Išnagrinėjusi, įvertinusi ir palyginusi pateiktus pasiūlymus,Perkančioji organizacija nustato pasiūlymų eilę ir laimėjusį pasiūlymą bei priima sprendimą sudaryti pirkimo sutartį. Pasiūlymai šioje eilėje surašomi *kainos didėjimo* tvarka. Pasiūlymų eilė nenustatoma, jei buvo gautas tik vienas pasiūlymas. Jeigu kelių pateiktų pasiūlymų yra *vienodos*, nustatant pasiūlymų eilę pirmesnis į šią eilę įrašomas teikėjas, kurio pasiūlymas pateiktas anksčiausiai*.*

11.2. Suinteresuotiems dalyviams nedelsiant (ne vėliau kaip per 5 darbo dienas) raštupranešama apie priimtą sprendimą sudaryti pirkimo sutartį ir nurodoma nustatyta pasiūlymų eilė, laimėjęs pasiūlymas. Jei bus nuspręsta nesudaryti pirkimo sutarties, minėtame pranešime nurodomos tokio sprendimo priežastys*.*

11.3. Pirkimo sutartis sudaroma nedelsiant.

11.4. Perkančioji organizacija sudaryti pirkimo sutartį siūlo tam dalyviui, kurio pasiūlymas pripažintas laimėjusiu. Dalyvis sudaryti pirkimo sutarties kviečiamas raštu. Apklausą laimėjęs dalyvis privalo pasirašyti pirkimo sutartį per perkančiosios organizacijos nurodytą terminą. Pirkimo sutarčiai pasirašyti laikas nustatomas atskiru pranešimu.

11.5. Sudarant pirkimo sutartį, joje negali būti keičiama laimėjusio teikėjo pasiūlymo kaina ir pirkimo dokumentuose bei pasiūlyme nustatytos pirkimo sąlygos.

11.6. Jeigu teikėjas, kuriam buvo pasiūlyta sudaryti pirkimo sutartį, pranešimu raštu atsisako ją sudaryti arba iki perkančiosios organizacijos nurodyto laiko neatvyksta sudaryti pirkimo sutarties, arba atsisako sudaryti pirkimo sutartį pirkimo dokumentuose nustatytomis sąlygomis, laikoma, kad jis atsisakė sudaryti pirkimo sutartį. Tuo atveju perkančioji organizacija siūlo sudaryti pirkimo sutartį teikėjui, kurio pasiūlymas pagal patvirtintą pasiūlymų eilę yra pirmas po teikėjo, atsisakiusio sudaryti pirkimo sutartį.

**12. PRETENZIJŲ IR SKUNDŲ NAGRINĖJIMO TVARKA**

12.1. Ginčai nagrinėjami Viešųjų pirkimų įstatymo V skyriuje nustatyta tvarka.

**13. PIRKIMO SUTARTIES SĄLYGOS**

13.1. Sudaroma pirkimo sutartis atitinka laimėjusio teikėjo pasiūlymą ir perkančiosios organizacijos pirkimo dokumentuose nustatytas pirkimo sąlygas.

13.2. Teikėjas įsipareigojaper perkančiosios organizacijos atskirame pranešime raštunurodytą terminą pasirašyti pirkimo sutartį.

13.3. Sutartis įsigalioja nuo jos pasirašymo dienos ir galioja 12 mėnesių. Sutartis gali būti pratęsta dar 12 mėnesių laikotarpiui, nekeičiant sutarties sąlygų.

13.4. Sutarties kaina sutarties vykdymo laikotarpiu perskaičiuojama nebus.

13.5. Sutarties sąlygos sutarties galiojimo laikotarpiu negali būti keičiamos, išskyrus tokias sutarties sąlygas, kurias pakeitus nebūtų pažeisti Viešųjų pirkimų įstatyme nustatyti principai ir tikslai. Gali būti keičiamos tik tokios pirkimo sutarties sąlygos, kurių keitimo aplinkybių atsiradimo pirkimo sutarties šalys negalėjo numatyti pasiūlymo pateikimo metu, aplinkybių negali kontroliuoti ir jų kilimo rizikos neprisiėmė nei viena iš pirkimo sutarties šalių.

13.6. Atsiskaitoma už nupirktas prekes per 30 kalendorinių dienų nuo PVM sąskaitos faktūros gavimo.

13.7. Sutarties įvykdymo užtikrinimas- 10 % nepristatytų prekių vertės bauda.

13.8. Ginčų sprendimo tvarka. Ginčai sprendžiami derybų būdu, o nepavykus taip išspręsti ginčo, jis bus nagrinėjamas Lietuvos Respublikos civilinio proceso kodekso nustatyta tvarka teisme ar arbitraže.

Viešojo pirkimo komisijos pirmininkas Antanas Martusevičius

Parengė:

Specialistė viešiesiems pirkimams

Rasa Skurvydienė

Priedas Nr. 1

**VšĮ Plungės rajono savivaldybės ligoninei**

**PASIŪLYMAS**

**VAISTŲ PIRKIMUI**

\_\_\_\_\_\_\_\_\_\_\_\_\_\_

(Data)

\_\_\_\_\_\_\_\_\_\_\_\_\_\_\_

(Vieta)

|  |  |
| --- | --- |
| Tiekėjo pavadinimas |  |
| Tiekėjo adresas |  |
| Už pasiūlymą atsakingo asmens vardas, pavardė, pareigos |  |
| Telefono numeris |  |
| El. pašto adresas |  |

Šiuo pasiūlymu pažymime, kad sutinkame su visomis apklausos sąlygomis.

Patvirtiname, kad visa mūsų pasiūlyme pateikta informacija yra teisinga ir mes nenuslėpėme jokios informacijos, kurią buvo prašoma pateikti pirkimo dokumentuose. Taip pat patvirtiname, kad nedalyvavome rengiant pirkimo dokumentus, o taip pat nesame susiję su jokia kita šioje apklausoje dalyvaujančia įmone ar kita suinteresuota šalimi.

Suprantame, kad išaiškėjus aukščiau nurodytoms aplinkybėms, būsime pašalinti iš šios apklausos ir mūsų pateiktas pasiūlymas bus atmestas.

Atsižvelgdami į pirkimo dokumentuose išdėstytas sąlygas, teikiame savo pasiūlymą.

Mes siūlome:

|  |  |  |  |  |  |  |
| --- | --- | --- | --- | --- | --- | --- |
| **Eil.Nr.** | **Prekių pavadinimas** | **Kiekis** | **Mato vnt.** | **1 vnt. kaina Eur be PVM** | **1 vnt. kaina Eur su PVM** | **Bendra suma Eur su PVM** |
| *1* | *2* | *3* | *4* | *5* | *6* | *7* |
| 1. | **Sol. Diazepami 10 mg/ 2 ml N.10 pro inj.**Saugojimo ir laikymo sąlygos ne temperatūrinio režimo. Ne daugiau kaip 10 amp. pakuotėje. | 8500 | amp. |  |  |  |
| **IŠ VISO (BENDRA PASIŪLYMO KAINA):** |  |

Prekės ir darbai visiškai atitinka pirkimo dokumentuose nurodytus reikalavimus.

Kartu su pasiūlymu pateikiami šie dokumentai:

|  |  |  |
| --- | --- | --- |
| Eil. Nr. | Pateiktų dokumentų pavadinimas | Dokumento puslapių skaičius |
|  |  |  |
|  |  |  |
|  |  |  |

Šiame pasiūlyme yra pateikta ir ši konfidenciali informacija (*pildyti tuomet, jei bus pateikta konfidenciali informacija. Teikėjas negali nurodyti, kad konfidencialus yra pasiūlymo įkainis (kaina) arba, kad visas pasiūlymas yra konfidencialus):*

|  |  |  |
| --- | --- | --- |
| Eil. Nr.  | Pateikto dokumento pavadinimas | Pateikto dokumento puslapis (-iai).  |
|  |  |  |
|  |  |  |
|  |  |  |

Pasiūlymas galioja iki \_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (Tiekėjo arba jo įgalioto asmens vardas, pavardė, pareigos, parašas)